NPARK แจงการเปลี่ยนแปลงผู้ถือหุ้น ยันไม่มีการเปลี่ยนแปลงโครงสร้าง-นโยบาย
ก.ล.ต. ระบุว่า เมื่อวันที่ 31/3/2015 “Mr. STEPHANE COLETTE ALFRED DE BAETS” ขายหุ้น NPARK จำนวน 12.73% โดยขายให้กับ “TROPHY CAPITAL GROWTH FUND” จำนวน 12.64% ทั้งนี้จำนวนหุ้นที่เหลือใน NPARK คิดเป็นสัดส่วน 3.26%
8 เม.ย. 2558

บริษัท แนเชอรัล พาร์ค จำกัด (มหาชน) หรือ NPARK ระบุว่า บริษัทได้ทราบว่า Mr.Stephane Colette Alfred De Baets ซึ่งเป็นผู้ถือหุ้นของบริษัท NPARK ถือหุ้นจำนวน 57,780,000,000 หุ้น คิดเป็น 15.99% ของทุนจดทะเบียนและทุนชำระแล้วของบริษัท ได้จำหน่ายหุ้นสามัญที่ถืออยู่จำนวน 46,020,000,000 หุ้น คิดเป็น 12.73% ของทุนจดทะเบียนและทุนชาระแล้ว
โดยบริษัทเข้าใจว่าตามแบบรายงานการได้มาหรือจำหน่ายหลักทรัพย์ (แบบ 246-2) หุ้นจำนวน 45,660,000,000 หุ้น หรือคิดเป็น 12.64% ของทุนจดทะเบียนและทุนชาระแล้ว ได้จำหน่ายให้แก่ Trophy Capital Growth Fund โดยผ่านบริษัท หลักทรัพย์ เครดิต สวิส (ประเทศไทย) จำกัด เมื่อวันที่ 31 มี.ค. 2558 ซึ่งบริษัทยังไม่ได้รับการติดต่อจากผู้ถือหุ้นดังกล่าวในขณะนี้บริษัทยังไม่มีการเปลี่ยนแปลงโครงสร้างและนโยบายการบริหารงานของบริษัทที่มีนัยสำคัญ
ทั้งนี้บริษัทได้กำหนดรายชื่อผู้ถือหุ้นที่มีสิทธิเข้าร่วมประชุมสามัญผู้ถือหุ้นของบริษัทประจำปี 2558 ในวันที่ 9 เม.ย.2558 และให้รวบรวมรายชื่อตามมาตรา 225 ของพระราชบัญญัติหลักทรัพย์และตลาดหลักทรัพย์ พ.ศ. 2535 โดยวิธีปิดสมุดทะเบียนในวันที่ 10 เม.ย. 2558 ซึ่งจะทำให้บริษัทได้ทราบถึงการเปลี่ยนแปลงโครงสร้างผู้ถือหุ้นและจะได้แจ้งให้ทราบต่อไป
 